Document ID: 32009D0297

KOMMISSIONENS BESLUTNING
af 26. marts 2009
om ændring af beslutning 2008/866/EF for så vidt angår dens anvendelsesperiode
(meddelt under nummer K(2009) 1876)
(EØS-relevant tekst)
(2009/297/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1), særlig artikel 53, stk. 1, litra b), nr. i), og
ud fra følgende betragtninger:
(1)
Kommissionens beslutning 2008/866/EF af 12. november 2008 om beredskabsforanstaltninger, som suspenderer importen fra Peru af visse toskallede bløddyr bestemt til konsum (2), blev vedtaget som følge af kontaminering med hepatitis A-virus (HAV) af visse toskallede bløddyr importeret fra Peru, som blev fundet at være skyld i et udbrud af hepatitis A hos mennesker. Nævnte beslutning finder anvendelse indtil den 31. marts 2009.
(2)
De peruvianske myndigheder har givet visse oplysninger om de korrigerende foranstaltninger, der er truffet for at forbedre kontrollen med produktionen af toskallede bløddyr bestemt til eksport til Fællesskabet.
(3)
De pågældende oplysninger er imidlertid utilstrækkelige, og Kommissionen vil gennemføre en inspektion i Peru.
(4)
Indtil de peruvianske myndigheder har forelagt alle relevante oplysninger, og indtil resultaterne af inspektionen foreligger, bør anvendelsen af beslutning 2008/866/EF forlænges indtil den 30. november 2009.
(5)
Beslutning 2008/866/EF bør derfor ændres i overensstemmelse hermed.
(6)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I artikel 5 i beslutning 2008/866/EF ændres »den 31. marts 2009« til »den 30. november 2009«.
Artikel 2
Denne beslutning er rettet til medlemsstaterne.
Udfærdiget i Bruxelles, den 26. marts 2009.

Labels: 12
18
0
6